38 



Nogle Træk af de fysiske Videnskabers Historie 

 fra Slutningen af det 18de Aarlmndrede. 



(I Anledning af 100-Aarsdagen efter den franske Naturforsker 

 Lavoisiers Død.) 



Julius Thomsen. 



(Meddelt i Modet den Ilte Maj 1894.) 



Olutningeii af det forrige Aarlmndrede indtager en frem- 

 ragende Plads i de fysiske Videnskabers Historie ; thi de Op- 

 dagelser, som dengang skete, og de videnskabelige Arbejder, 

 som paa den Tid bleve udførte, danne Grundlaget for de over- 

 ordentligt store Fremskridt, som disse Videnskaber have gjort 

 i vort Aarhundrede, og som ere saa mangfoldige og vidtrækkende, 

 at ikke den dristigste Fantasi dengang kunde have antaget det 

 for muligt, at en saadan Udvikling skulde blive vort Aarhundrede 

 til Del. De Navne , som i første Række knytte sig til den 

 Tids Historie, ere Lavoisier og G al van i, og da det iaar 

 den Sde Maj netop er 100 Aar siden, at den førstnævnte endte 

 sit kortvarige og daadrige Liv paa Skafottet i Paris under den 

 franske Revolutions Rædselsherredømme, er der en Anledning 

 til at minde om disse Mænds Arbejder og deres Betydning for 

 Videnskaben. Vel ville disse Linier ikke indeholde noget nyt 

 for dem, som ere fortrolige med Naturvidenskabens Udviklings- 

 historie, men maaske kunne de bidrage til at opfriske Ind- 

 trykkene fra en i videnskabelige Henseende stærkt bevæget Tid. 



